
RAPORT   ÎNLOCUITOR
asupra  proiectului de lege pentru aprobarea 
Ordonanţei de urgenţă a Guvernului nr.5/2010 pentru înfiinţarea, organizarea şi funcţionarea
Autorităţii Naţionale pentru Cetăţenie

În conformitate cu prevederile art.95 şi 115 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată spre dezbatere, în fond şi în procedură de urgenţă, cu proiectul de lege privind Legea pentru aprobarea Ordonanţei de urgenţă a Guvernului nr.5/2010 pentru înfiinţarea, organizarea şi funcţionarea Autorităţii Naţionale pentru Cetăţenie, transmis cu adresa nr. PL.x.159 din 12 aprilie 2010 şi înregistrat sub nr. 31/288 din 12 aprilie 2010. 
Senatul, în calitate de primă Cameră sesizată, a adoptat proiectul de lege privind aprobarea Ordonanţei de urgenţă a Guvernului nr.5/2010 pentru înfiinţarea, organizarea şi funcţionarea Autorităţii Naţionale pentru Cetăţenie în şedinţa din 7 aprilie 2010.

Potrivit prevederilor art. 75 din Constituţia României, republicată şi ale art. 92 alin. (9) pct. 2 din Regulamentul Camerei Deputaţilor, republicat, cu modificările ulterioare, Camera Deputaţilor este cameră decizională. 

Consiliul Legislativ a avizat favorabil, cu observaţii şi propuneri, iniţiativa legislativă, conform avizului înregistrat sub nr.69 din data de 29 iunie 2010.

Comisia pentru administraţie publică, amenajarea teritoriului şi echilibru ecologic a avizat favorabil proiectul de lege, potrivit avizului nr.26/1084 din data de 20 aprilie 2010.

Comisia pentru drepturile omului, culte şi problemele minorităţilor naţionale a avizat favorabil proiectul de lege, potrivit avizului nr.25/353 din data de 21 aprilie 2010.

Comisia pentru muncă şi protecţie socială a avizat favorabil proiectul de lege, potrivit avizului nr. 27/267 din 26 aprilie 2010.
Comisia pentru buget, finanţe şi bănci a avizat favorabil proiectul de lege, potrivit avizului nr. 177 din data de 27 aprilie 2010.


Proiectul de lege supus dezbaterii are ca obiect de reglementare  înfiinţarea, organizarea şi funcţionarea Agenţiei Naţionale pentru Cetăţenie, cu competenţe generale, atât cu privire la aplicarea procedurii de acordare, redobândire şi încetare a calităţii de cetăţean român, potrivit Legii nr.21/1991, republicată, cu modificările şi completările ulterioare, cât şi pe probleme de consiliere a cetăţenilor în materie de cetăţenie. Totodată, în cadrul Autorităţii Naţionale pentru Cetăţenie va funcţiona şi Comisia pentru cetăţenie, care, până la emiterea O.U.G nr.5/2010, a funcţionat în cadrul Ministerului Justiţiei.
În conformitate cu prevederile art. 61 din Regulamentul Camerei Deputaţilor, republicat, cu modificările ulterioare, membrii Comisiei au examinat, în şedinţa din data de 4 mai 2010, iniţiativa legislativă, expunerea de motive şi avizul favorabil al Consiliului Legislativ. La dezbaterea iniţiativei legislative, mai sus menţionate, au participat, în calitate de invitaţi, doamna Rodica Constantinovici – Secretar de Stat în cadrul Ministerului Justiţiei.
În urma dezbaterii, la care au fost prezenţi 24 de deputaţi din totalul de 27 de deputaţi, membrii Comisiei juridice, de disciplină şi imunităţi au hotărât, cu unanimitate de voturi, să propună plenului Camerei Deputaţilor adoptarea proiectului de lege privind Legea pentru aprobarea Ordonanţei de urgenţă a Guvernului nr.5/2010 pentru înfiinţarea, organizarea şi funcţionarea Autorităţii Naţionale pentru Cetăţenie, cu amendamentele admise, care sunt redate în anexa raportului.
Plenul Camerei Deputaţilor, în şedinţa din 10 mai 2010, a hotărât, în temeiul art.70 din Regulamentul Camerei Deputaţilor, republicat, cu modificările ulterioare, retrimiterea proiectului de lege la Comisia sesizată în fond în vederea unei noi dezbateri şi depunerii unui nou raport.

Comisia juridică, de disciplină şi imunităţi a reluat dezbaterile asupra proiectul de lege în şedinţa din data de 11 mai 2010. La lucrările Comisiei au participat, în calitate de invitaţi din partea Ministerului Justiţiei, doamna Rodica Constantinovici – Secretar de stat.

Din numărul total de 27 de membrii ai Comisiei juridice, de disciplină şi imunităţi au participat la şedinţă un număr de 25 de deputaţi.

În urma dezbaterilor, membrii Comisiei juridice, de disciplină şi imunităţi au hotărât, cu unanimitate de voturi, să propună plenului Camerei Deputaţilor adoptarea proiectului de lege privind Legea pentru aprobarea Ordonanţei de urgenţă a Guvernului nr.5/2010 pentru înfiinţarea, organizarea şi funcţionarea Autorităţii Naţionale pentru Cetăţenie, cu amendamentele admise prezentate în anexa la prezentul Raport.

În raport de obiectul şi conţinutul său, proiectul de lege face parte din categoria legilor organice.

	PREŞEDINTE,

Daniel  BUDA
	SECRETAR,

Gabriel  ANDRONACHE


Pentru consultant parlamentar - Denisa POPODAN,

Consilier parlamentar – Irina Petrescu

Anexa
AMENDAMENTE  ADMISE
	Nr. Crt.
	TEXT  O.U.G. nr.5 din 2010
	TEXT ADOPTAT
 DE SENAT
	TEXT ADOPTAT 
DE COMISIE  
(autor amendament)
	MOTIVARE

	1.
	
	LEGE privind aprobarea Ordonanţei de urgenţă a Guvernului nr.5/2010 pentru înfiinţarea, organizarea şi funcţionarea Autorităţii Naţionale pentru Cetăţenie


	Nemodificat
	

	2.
	
	Articol unic.- Se aprobă Ordonanţa de urgenţă a Guvernului nr.5 din 5 februarie 2010 pentru înfiinţarea, organizarea şi funcţionarea Autorităţii Naţionale pentru Cetăţenie, publicată în Monitorul Oficial al României, Partea I, nr.93 din 10 februarie 2010.

	Articol unic.- Se aprobă Ordonanţa de urgenţă a Guvernului nr.5 din 5 februarie 2010 pentru înfiinţarea, organizarea şi funcţionarea Autorităţii Naţionale pentru Cetăţenie, publicată în Monitorul Oficial al României, Partea I, nr.93 din 10 februarie 2010, cu următoarele modificări:

	Pentru respectarea normelor de tehnică legislativă

	3.
	Titlu
Ordonanţă de urgenţă pentru înfiinţarea, organizarea şi funcţionarea Autorităţii Naţionale pentru Cetăţenie

	______
	 Nemodificat
	 

	4.
	Capitolul I 
Dispoziţii generale


	_______
	 Nemodificat
	 

	5.
	Art.l. - (1) Se înfiinţează Autoritatea Naţională pentru Cetăţenie, denumită în continuare Autoritate, instituţie publică de interes naţional, cu personalitate juridică, aflată în subordinea Ministerului Justiţiei.

	________
	 Nemodificat
	 

	
	(2) Sediul Autorităţii este în municipiul Bucureşti, strada Petofi Şandor nr.47, sector 1. Schimbarea sediului se poate realiza prin ordin al ministrului justiţiei.

	_______
	 Nemodificat
	 

	6.
	Art.2. - Autoritatea este finanţată integral de la bugetul de stat, prin bugetul Ministerului Justiţiei.

	______
	 Nemodificat
	 

	7.
	Art.3. - În cadrul Autorităţii funcţionează Comisia pentru cetăţenie, potrivit prevederilor Legii cetăţeniei române nr. 21/1991, republicată, cu modificările şi completările ulterioare.

	______
	 Nemodificat
	 

	8.


	Capitolul II
Scopul, funcţiile şi atribuţiile principale ale Autorităţii

	_______
	 Nemodificat
	 

 

	9.
	Art.4. - Autoritatea asigură aplicarea procedurii legale de acordare, redobândire, renunţare şi retragere a cetăţeniei române.

	_________
	Nemodificat
	 

	10.
	Art.5. - În realizarea scopului său fundamental, prevăzut la art. 4, Autoritatea are funcţiile şi îndeplineşte atribuţiile principale prevăzute de prezenta ordonanţă de urgenţă şi de alte reglementări în domeniu.

	__________
	Nemodificat
	 

	11.
	Art.6. - Autoritatea are următoarele funcţii principale:

	_________
	Nemodificat
	 

	
	a) îndeplineşte prevederile legale cu privire la acordarea, redobândirea, renunţarea şi retragerea cetăţeniei române;

	________
	Nemodificat
	 

	
	b) desfăşoară, prin structurile de specialitate, activitate de consiliere cu privire la problemele în materie de cetăţenie, precum şi cu privire la drepturile şi obligaţiile ce decurg din calitatea de cetăţean european, în condiţiile regulamentului de organizare şi funcţionare stabilit prin ordin al ministrului justiţiei;

	________
	Nemodificat
	 

	
	c) propune Ministerului Justiţiei şi participă la elaborarea proiectelor de acte normative care vizează domeniul său de activitate.

	_______
	Nemodificat
	 

	12.
	Art.7. - Autoritatea are, în desfăşurarea activităţii, următoare atribuţii principale:

	_______
	Nemodificat
	 

	
	a) ţine evidenţa cererilor de acordare, redobândire, renunţare şi retragere a cetăţeniei române, alcătuind dosare pentru fiecare caz în parte;

	_______
	Nemodificat
	 

	
	b) asigură condiţiile necesare pentru desfăşurarea activităţii Comisiei pentru cetăţenie;

	_______
	Nemodificat
	 

	
	c) asigură secretariatul Comisiei pentru cetăţenie;

	_______
	Nemodificat
	 

	
	d) păstrează şi organizează arhiva Comisiei pentru cetăţenie;

	_______
	Nemodificat
	 

	
	e) întocmeşte proiectele de ordine ale preşedintelui Autorităţii privind acordarea, redobândirea, retragerea şi renunţarea la cetăţenia română, precum şi proiectele de ordine de respingere a acestor cereri;

	_______
	Nemodificat
	 

	
	f) redactează certificatele de cetăţenie şi îndeplineşte procedura de rectificare a acestora;

	_______
	Nemodificat
	 

	
	g) asigură solemnitatea depunerii jurământului de credinţă faţă de România şi păstrează evidenţa persoanelor care au depus jurământul de credinţă;

	_______
	Nemodificat
	 

	
	h) colaborează cu autorităţi ale administraţiei publice centrale şi cu instituţii internaţionale cu atribuţii în domeniul cetăţeniei, fiind abilitată să încheie protocoale de colaborare;

	_______
	Nemodificat
	 

	
	i) comunică, la cerere, autorităţilor administraţiei publice centrale datele referitoare la persoanele care au dobândit, redobândit, sau au pierdut cetăţenia română, potrivit legii;

	_______
	Nemodificat
	 

	
	j) răspunde solicitărilor cu privire la problemele cu care a fost sesizată, dacă intră în sfera sa de competenţă;

	_______
	Nemodificat
	 

	
	k) informează cu caracter general publicul cu privire la drepturile cetăţenilor români, inclusiv cele care decurg din calitatea de cetăţean european;

	_______
	Nemodificat
	 

	
	1) asigură participarea personalului la programe de formare şi perfecţionare profesională, în limita bugetului aprobat; 
	_______
	Nemodificat
	 

	
	m) realizează orice alte obiective corespunzătoare domeniului de activitate al Autorităţii, în limita bugetului aprobat şi a planului de activităţi.
	
	1. La articolul 7, litera m) a alineatului (1) se modifică şi va avea următorul cuprins: 

 
„m) realizează orice alte obiective corespunzătoare domeniului de activitate al Autorităţii, în limita bugetului aprobat, a planului de activităţi şi a legii.”
Autor: deputat Bogdan Ciucă

	Pentru fixarea cadrului legal în care urmează să îşi  desfăşoară activitatea ANC 

	13.
	Capitolul III
Conducerea Autorităţii

	_____
	 Nemodificat
	 

	14.
	Art.8. - (1) Autoritatea este condusă de un preşedinte, cu rang de secretar de stat, ajutat de 2 vicepreşedinţi, cu rang de subsecretar de stat.

	______
	Nemodificat
	 

	
	(2) Preşedintele şi vicepreşedinţii Autorităţii sunt numiţi şi eliberaţi din funcţie prin decizie a primului-ministru. Numirea se realizează pentru un mandat cu durata de 4 ani, cu posibilitatea reînnoirii o singură dată.

	______
	Nemodificat
	 

	
	(3) Preşedintele este ordonator terţiar de credite.

	_______
	Nemodificat
	 

	15.
	Art.9. - (1) Preşedintele conduce întreaga activitate a Autorităţii, pe care o reprezintă în relaţiile cu autorităţile administraţiei publice, cu instituţiile publice centrale şi locale, cu persoanele juridice şi fizice române sau străine, precum şi în justiţie.

	_____
	Nemodificat
	 

	
	(2) În exercitarea atribuţiilor sale, preşedintele emite ordine, decizii şi instrucţiuni, în condiţiile legii.

	_______
	Nemodificat
	 

	
	(3) Preşedintele are dreptul de a delega atribuţii, cu excepţia celei de emitere a ordinului pentru acordarea, redobândirea, retragerea sau renunţarea la cetăţenie, care nu poate fi delegată. 
	_______
	Nemodificat
	 

	
	(4) În caz de imposibilitate de exercitare a funcţiei de către preşedinte, ordinul pentru acordarea, redobândirea, retragerea sau renunţarea la cetăţenie va putea fi emis numai de ministrul justiţiei.

	_______
	Nemodificat
	 

	
	(5) Starea de imposibilitate a exercitării funcţiei se constată prin ordin al ministrului Justiţiei, la sesizarea preşedintelui sau a unuia dintre vicepreşedinţii Autorităţii.

	_______
	Nemodificat
	 

	
	(6) Vicepreşedinţii conduc şi răspund de activitatea structurilor pe care le coordonează.

	_______
	 Nemodificat
	 

	
	 (7) Vicepreşedinţii Autorităţii îndeplinesc atribuţiile preşedintelui în caz de imposibilitate temporară de exercitare a funcţiei de către acesta, cu excepţia cazului prevăzut la alin.(4).

	_______
	Nemodificat
	 

	16.
	Art.10. - Calitatea de preşedinte sau de vicepreşedinte al Autorităţii este incompatibilă cu orice altă funcţie publică sau privată, cu excepţia funcţiilor didactice din învăţământul superior, precum şi a celor de instruire din cadrul instituţiilor de formare profesională.

	______
	Nemodificat
	 

	17.
	Capitolul IV

Organizarea Autorităţii

	________
	Nemodificat
	 

	18.
	Art.11. - Organigrama şi regulamentul de organizare şi funcţionare ale Autorităţii se stabilesc prin ordin al ministrului justiţiei, în termen de 30 de zile de la data intrării în vigoare a prezentei ordonanţe de urgenţă.

	_______
	Nemodificat
	 

	19.
	Art.12. - (1) Autoritatea dispune de un aparat administrativ propriu, organizat la nivel de direcţii, servicii, birouri şi birouri teritoriale.

	_______
	Nemodificat
	 

	
	(2) Numărul maxim de posturi la nivelul Autorităţii pentru anul 2010 este de 126 şi se va constitui în condiţiile art. 19. După data de 1 ianuarie 2010, acest număr poate fi majorat sau diminuat, prin hotărâre a Guvernului, în funcţie de necesităţile Autorităţii, prin reorganizarea acesteia.

	_______
	Nemodificat
	 

	
	(3) Personalul Autorităţii este format din personal de specialitate juridică asimilat judecătorilor şi procurorilor în condiţiile Legii nr.303/2004 privind statutul judecătorilor şi procurorilor, republicată, cu modificările şi completările ulterioare, funcţionari publici, funcţionari publici cu statut special reglementat de Legea nr.293/2004 privind Statutul funcţionarilor publici cu statut special din Administraţia Naţională a Penitenciarelor, republicată, personal din cadrul Ministerul Afacerilor Externe, personal din Ministerul Administraţiei şi Internelor şi personal contractual.

	_______
	Nemodificat
	

	20.
	Art.13. - Atribuţiile, sarcinile şi răspunderile individuale ale personalului Autorităţii se stabilesc prin fişa postului, pe baza regulamentului de organizare şi funcţionare.


	_______
	Nemodificat
	 

	21.
	Capitolul V

Dispoziţii finale şi tranzitorii

	_______
	Nemodificat
	 

	22.
	Art.14. - Legea cetăţeniei române nr. 21/1991, republicată în Monitorul Oficial al României, Partea I, nr. 98 din 6 martie 2000, cu modificările şi completările ulterioare, se modifică după cum urmează:

	_______
	Nemodificat
	 

	23.
	1. Articolul 102 se abrogă.


	_______
	Nemodificat
	 

	24.
	2. Articolul 11 va avea următorul cuprins:
„Art.11. - Aprobarea cererilor de acordare ori de redobândire a cetăţeniei române se face prin ordin al preşedintelui Autorităţii Naţionale pentru Cetăţenie, pe baza propunerilor Comisiei pentru cetăţenie". 


	_______
	Nemodificat
	 

	25.
	3. Articolul 12 va avea următorul cuprins:
„Art.12. - Cererea de acordare sau, după caz, de redobândire a cetăţeniei române se formulează în limba română, se adresează Comisiei pentru cetăţenie şi se depune personal sau, în cazuri temeinic justificate, prin mandatar cu procură specială şi autentică la sediul Autorităţii Naţionale pentru Cetăţenie, fiind însoţită de acte care dovedesc îndeplinirea condiţiilor prevăzute de prezenta lege.

        Cererile de redobândire sau de acordare a cetăţeniei române, întemeiate pe dispoziţiile art. 10 alin. 1 şi art. 101 pot fi depuse şi la misiunile diplomatice sau la oficiile consulare ale României.        În cazul în care cererile au fost depuse la misiunile diplomatice sau la oficiile consulare ale României, acestea vor fi trimise de îndată Comisiei pentru cetăţenie din cadrul Autorităţii Naţionale pentru Cetăţenie". 


	
	Nemodificat
	 

	26.
	4. Articolul 13 va avea următorul cuprins:
„Art.13. - Comisia pentru cetăţenie, denumită în continuare Comisia, entitate fără personalitate juridică din cadrul Autorităţii Naţionale pentru Cetăţenie, verifică îndeplinirea condiţiilor prevăzute de lege pentru acordarea, redobândirea, retragerea sau renunţarea la cetăţenia română.
Comisia are un secretariat tehnic constituit în cadrul Autorităţii Naţionale pentru Cetăţenie.

Membrii Comisiei şi preşedintele acesteia se numesc prin ordin al ministrului justiţiei, pentru un mandat de 2 ani, şi pot fi revocaţi pe toată durata mandatului prin ordin al ministrului justiţiei

Comisia are activitate permanentă, este formată dintr-un preşedinte şi din 20 de membri, personal din cadrul Autorităţii Naţionale pentru Cetăţenie. Lucrările Comisiei nu sunt publice, e desfăşoară în prezenţa a cel puţin 5 membri şi sunt prezidate de preşedinte, iar în lipsa acestuia, de către un membru desemnat de acesta.

Îndeplinirea sau, după caz, neîndeplinirea condiţiilor prevăzute de lege pentru acordarea ori redobândirea cetăţeniei române se constată printr-un raport motivat, care se adoptă de Comisie cu votul majorităţii celor prezenţi. În caz de paritate, votul preşedintelui Comisiei sau al înlocuitorului acestuia este decisiv".

	________
	2. La articolul 14 punctul 4, alineatul 4 al articolului 13 se modifică şi va avea următorul cuprins:
„Comisia are activitate permanentă, este formată dintr-un preşedinte şi din 20 de membri, personal din cadrul Autorităţii Naţionale pentru Cetăţenie. Lucrările Comisiei nu sunt publice, acestea se desfăşoară în prezenţa a cel puţin 3 membri şi sunt prezidate de preşedinte, iar în lipsa acestuia, de către un membru desemnat de acesta.”
Autor: deputat Tudor Panţâru

	Pentru asigurarea funcţionării Comisiei

	27.
	5. La articolul 16, alineatul 1 va avea următorul cuprins:
 „Art.16. - În cazul în care nu sunt îndeplinite condiţiile cerute de lege pentru acordarea ori redobândirea cetăţeniei, precum şi în cazul nepromovării interviului prevăzut la art. 14 alin. 6 ori al neprezentării, în mod nejustificat, la susţinerea acestuia, Comisia, printr-un raport motivat, propune preşedintelui Autorităţii Naţionale pentru Cetăţenie respingerea cererii".

	________
 
	Nemodificat

	 

 

	28.
	6. La articolul 17 alineatul 2 va avea următorul cuprins:

„Raportul însoţit de cererea de acordare ori de redobândire a cetăţeniei va fi înaintat preşedintelui Autorităţii Naţionale pentru Cetăţenie".

	________

	Nemodificat
	 

	29.
	7. La articolul 18 alineatele 1, 2 şi 3 vor avea următorul cuprins:
„Art.18. - Preşedintele Autorităţii Naţionale pentru Cetăţenie, constatând îndeplinite condiţiile prevăzute de prezenta lege, emite ordinul de acordare sau de redobândire a cetăţeniei române, după caz. Ordinul de acordare sau de redobândire a cetăţeniei române se comunică solicitantului, prin scrisoare recomandată cu confirmare de primire, de îndată, de la data emiterii ordinului

În cazul în care constată neîndeplinirea condiţiilor prevăzute de lege, preşedintele Autorităţii Naţionale pentru Cetăţenie respinge, prin ordin, cererea de acordare sau de redobândire a cetăţeniei.
Ordinul preşedintelui Autorităţii Naţionale pentru Cetăţenie de acordare sau de redobândire a cetăţeniei române, respectiv ordinul de respingere a cererii de acordare sau de redobândire a cetăţeniei române se comunică, de îndată, solicitantului, prin scrisoare recomandată cu confirmare de primire".

	________

	Nemodificat
	 

	30.
	8. La articolul 19 alineatele 2, 3 şi 4 vor avea următorul cuprins: 

„În termen de 3 luni de la data comunicării ordinului preşedintelui Autorităţii Naţionale pentru Cetăţenie de acordare sau redobândire a cetăţeniei române, persoanele cărora li s-a acordat sau care au redobândit cetăţenia română vor depune jurământul de credinţă faţă de România.
 Jurământul de credinţă se depune în şedinţă solemnă în faţa ministrului justiţiei şi a preşedintelui Autorităţii Naţionale pentru Cetăţenie sau a unuia dintre cei 2 vicepreşedinţi ai autorităţii delegaţi în acest sens şi are următorul conţinut:
«Jur să fiu devotat patriei şi poporului român, să apăr drepturile şi interesele naţionale, să respect Constituţia şi legile României.» 
După depunerea jurământului, Comisia eliberează certificatul de cetăţenie română, care va fi întocmit în două exemplare, semnate de preşedintele Autorităţii Naţionale pentru Cetăţenie, dintre care un exemplar va fi înmânat titularului. Ambele exemplare ale certificatului conţin elemente de siguranţă şi au aplicate fotografii ale titularului".

	__________
	Nemodificat
	 

	31.
	9. La articolul 20 alineatele 2, 3 şi 4 vor avea următorul cuprins: 
„Constatarea încetării efectelor ordinului de acordare sau de redobândire a cetăţeniei române faţă de persoanele care nu au depus jurământul în condiţiile legii se face de către preşedintele Autorităţii Naţionale pentru Cetăţenie, la sesizarea direcţiei de specialitate din cadrul autorităţii, sau, după caz, de şeful misiunii diplomatice ori al oficiului consular.

	_______
	Nemodificat
	

	
	Persoana care decedează înaintea depunerii jurământului de credinţă faţă de România este recunoscută ca fiind cetăţean român, la cererea succesorilor săi  legali, de la data emiterii ordinului preşedintelui Autorităţii Naţionale pentru Cetăţenie de acordare sau de redobândire a cetăţeniei române, urmând a fi eliberat certificatul de cetăţenie de către Comisie. Cererea poate fi depusă în termen de un an de la data decesului titularului cererii de acordare sau de redobândire a cetăţeniei române.

	________
	Nemodificat
	

	
	Persoana care nu poate depune jurământul de credinţă faţă de România din cauza unui handicap permanent sau a unei boli cronice obţine cetăţenia română de la data emiterii ordinului preşedintelui Autorităţii Naţionale pentru Cetăţenie de acordare sau, după caz, de redobândire a cetăţeniei române, pe baza cererii şi a înscrisurilor medicale, transmise în acest sens, personal sau prin reprezentantul legal ori convenţional cu mandat special, până la data finalizării procedurii de acordare sau, după caz, de redobândire a cetăţeniei. Cererea adresată Comisiei privind eliberarea certificatului de cetăţenie poate fi formulată în termen de un an de la data luării la cunoştinţă a termenului de depunere a jurământului de credinţă. Nedepunerea cererii în termenul de un an atrage încetarea efectelor ordinului preşedintelui Autorităţii Naţionale pentru Cetăţenie de acordare sau de redobândire a cetăţeniei române".


	________

	Nemodificat
	 

	32.
	10. La articolul 30, alineatele 4, 5 şi 8 vor avea următorul cuprins:
„Preşedintele Autorităţii Naţionale pentru Cetăţenie dispune, prin ordin, aprobarea sau, după caz, respingerea cererii de renunţare la cetăţenia română, pe baza raportului Comisiei, prin care aceasta constată îndeplinirea sau neîndeplinirea condiţiilor prevăzute la art. 26.
Ordinul preşedintelui Autorităţii Naţionale pentru Cetăţenie de aprobare sau, după caz, de respingere a cererii de renunţare la cetăţenia română se comunică solicitantului, prin scrisoare recomandată cu confirmare de primire.
........................................
Dovada renunţării la cetăţenia română se face cu adeverinţă eliberată de secretariatul Comisiei, pentru persoanele cu domiciliul în România, ori de misiunile diplomatice sau oficiile consulare ale României, pentru persoanele cu domiciliul sau reşedinţa în străinătate, în baza ordinul preşedintelui Autorităţii Naţionale pentru Cetăţenie". 

	_________
	Nemodificat
	 

 

 

	33.
	11. La articolul 31 alineatele 4, 5, 6 şi 8 vor avea următorul cuprins: 

„În cazul în care constată îndeplinirea sau, după caz, neîndeplinirea condiţiilor legale de retragere a cetăţeniei române, Comisia va propune preşedintelui Autorităţii Naţionale pentru Cetăţenie, printr-un raport motivat, aprobarea retragerii cetăţeniei române sau, după caz, respingerea sesizării.
Preşedintele Autorităţii Naţionale pentru Cetăţenie, constatând îndeplinite condiţiile prevăzute de lege, emite ordinul de retragere a cetăţeniei române, respectiv de respingere a sesizării de retragere a cetăţeniei, în cazul în care constată neîndeplinirea condiţiilor prevăzute de lege.
Ordinul preşedintelui Autorităţii Naţionale pentru Cetăţenie de admitere sau de respingere a sesizării de retragere a cetăţeniei se comunică persoanei în cauză, precum şi persoanei care a făcut sesizarea, prin scrisoare recomandată cu confirmare de primire.
............................................

Pierderea cetăţeniei române prin retragere are loc la data emiterii ordinului preşedintelui Autorităţii Naţionale pentru Cetăţenie de aprobare a retragerii cetăţeniei române". 


	_________
	Nemodificat
	 

 

 

 

	34.
	Art.15. - Articolul II din Legea nr.354/2009 privind aprobarea Ordonanţei de urgenţă a Guvernului nr. 36/2009 pentru modificarea şi completarea Legii cetăţeniei române nr. 21/1991, publicată în Monitorul Oficial al României, Partea I, nr. 781 din 16 noiembrie 2009 se modifică după cum urmează:
„Art.II. - Începând cu data de 1 ianuarie 2010, în vederea înregistrării cererilor de redobândire sau acordare a cetăţeniei române, formulate în temeiul dispoziţiilor art. 101 din Legea cetăţeniei române nr. 21/1991, republicată, cu modificările şi completările ulterioare, se vor înfiinţa birouri teritoriale în subordinea Autorităţii Naţionale pentru Cetăţenie."

	_________
	Nemodificat
	 

 

	35.
	Art.16. - În anul 2010, paza sediilor Autorităţii, a bunurilor şi a valorilor aparţinând acestora, supravegherea accesului şi menţinerea ordinii interioare necesare desfăşurării normale a activităţii în aceste sedii se asigură, în mod gratuit, de către Jandarmeria Română, prin structurile sale specializate.

	_________
	Nemodificat
	 

	36.
	Art.17. - Cererile de acordare, redobândire, renunţare sau retragere a cetăţeniei române aflate în curs de soluţionare la Direcţia cetăţenie din cadrul Ministerului Justiţiei se transferă Autorităţii, iar soluţionarea acestora se va realiza potrivit procedurii prevăzute de Legea nr. 21/1991, republicată, cu modificările şi completările ulterioare, astfel cum a fost modificată prin prezenta ordonanţă de urgenţă.
	_________
	Nemodificat
	 

	37.
	Art.18. - (1) Cheltuielile aferente personalului şi posturilor preluate de Autoritate de la Ministerul Justiţiei vor fi alocate din bugetul Ministerului Justiţiei în bugetul Autorităţii.

	_________
	Nemodificat
	 

	
	(2) Pentru posturile preluate prin transfer potrivit art. 19 alin.(2), cheltuielile de personal aferente vor fi redistribuite pe bază de protocol încheiat între Ministerul Administraţiei şi Internelor şi, respectiv, Ministerul Afacerilor Externe cu Ministerul Justiţiei, din bugetul acestora în bugetul Ministerului Justiţiei, pentru Autoritate.

	_________
	Nemodificat
	 

	
	(3) Cheltuielile necesare pentru funcţionarea Autorităţii, altele decât cele prevăzute la alin.(l) şi (2) vor fi alocate din bugetul Ministerului Justiţiei, în limita sumei de 766 mii lei. Echipamentele informatice, mobilierul, aparatura birotică, precum şi alte active vor fi transferate, prin protocol de predare-preluare, din gestiunea Ministerului Justiţiei în gestiunea Autorităţii.

	_________
	Nemodificat
	 

	
	(4) Cheltuielile care depăşesc sumele alocate potrivit alin.(l)-(3) se vor asigura prin redistribuirea din bugetele altor ordonatori de credite bugetare sau din Fondul de rezervă bugetară, prin hotărâre a Guvernului.

	_________
	Nemodificat
	 

	
	(5) Se autorizează Ministerul Finanţelor Publice ca, la propunerea ordonatorilor principali de credite bugetare, inclusiv pe baza protocoalelor prevăzute la alin.(2), să introducă modificările corespunzătoare în volumul şi structura bugetelor acestora.

	_________
	Nemodificat
	 

	38.
	Art.19. - (1) Prin reorganizarea Ministerului Justiţiei şi constituirea Autorităţii, personalul încadrat la Direcţia cetăţenie din Ministerul Justiţiei, precum şi posturile aferente acestuia vor fi preluate de Autoritate.

	_________
	Nemodificat
	 

	
	(2) Posturile rămase vacante în urma aplicării alin.(l) pot fi ocupate, prin transfer, de personal din cadrul Ministerului Justiţiei, Ministerului Administraţiei şi Internelor şi al Ministerului Afacerilor Externe, în termen de 30 de zile de la data intrării în vigoare a prezentei ordonanţe de urgenţă.

	_________
	Nemodificat
	 

	
	(3) După aplicarea alin.(l) şi (2), Ministerul Justiţiei va organiza concurs, în termen de 90 de zile de la data intrării în vigoare a prezentei ordonanţe de urgenţă, pentru ocuparea posturilor rămase vacante pentru anul 2010.

	_________
	Nemodificat
	 

	
	(4) Până la operaţionalizarea Autorităţii, procedura de acordare, redobândire, retragere sau renunţare la cetăţenie, precum şi orice alte aspecte care decurg din funcţionarea Autorităţii vor fi asigurate prin Direcţia cetăţenie şi, după caz, prin alte direcţii de specialitate ale Ministerului Justiţiei.

	_________
	Nemodificat
	 

	
	(5) În mod excepţional, atunci când nu sunt ocupate potrivit alin.(l)-(3), posturile din cadrul Autorităţii pot fi ocupate şi prin detaşare de personal din cadrul Ministerului Justiţiei, Ministerului Administraţiei şi Internelor şi al Ministerului Afacerilor Externe.

	_________
	Nemodificat
	 

	39.
	Art.20. - Guvernul va asigura, pe parcursul anului 2010, un nou sediu care să permită desfăşurarea activităţii Autorităţii, odată cu extinderea personalului potrivit art. 12 alin.(2).

	_________
	Nemodificat
	 

	40.
	Art.21. - Legea cetăţeniei române nr.21/1991, republicată în Monitorul Oficial al României, Partea I, nr. 98 din 6 martie 2000, cu modificările şi completările ulterioare, precum şi cu modificările şi completările aduse prin prezenta ordonanţă de urgenţă, se va republica în Monitorul Oficial al României, Partea I, dându-se textelor o nouă  numărătoare.

	_________
	Nemodificat

